ཝོའུ་ཝི་ན་རེ།ཕྱོགས་གཞན་ནས་གླེང་ན།ཀྲུང་གོར་འདོད་བརྩེའི་བརྩམས་སྒྲུང་འབྲི་མཁན་ཧ་ཅང་ཉུང་ངུ་ཞིག་ལས་མེད་ཅིང་།གལ་ཏེ་བུད་མེད་རྩོམ་པ་པོ་ཞིག་གིས་བརྩམས་ཆོས་ཀྱི་ནང་དུ་འདོད་པའི་སྐོར་བྲིས་ཚེ་སྐྱེ་བོ་གཞན་དག་གིསརྩོམ་རང་གཤིས་ཅན་དུ་འབྲི་བདང་།ལུས་སྨད་ཀྱི་རྩོམ་འབྲི་བལ་སོགས་པའི་རྟགས་ཐམ་རྒྱག་པར་བྱེད།ལྟོས་བཅས་ཀྱིས་བཤད་ན།སྐྱེས་པ་རྩོམ་པ་པོ་རྣམས་ལ་དེའི་ཕྱོགས་ནས་བཀག་རྒྱ་ཅུང་ཆུང་བ་དང་སྤྱི་ཚོགས་ཀྱིས་དང་ལེན་བྱེད་ཚད་ཀྱང་ཅུང་མཐོ།དཔེར་ན།ཧྥུང་ཐངགིས་བྲིས་པའི་བརྩམས་སྒྲུང་དག་གི་ཁྲོད་དུ་འདོད་པའི་སྐོར་ཧ་ཅང་མང་ལ།དེའི་རྐྱེན་གྱིས་ཁོས་རིག་གནས་ཀྱི་ཕྱོགས་སམ་སེམས་ཁམས་ཀྱི་ཕྱོགས་ནས་གནོན་ཤུགས་གང་ཡང་མྱོང་གིན་མེད།གལ་སྲིད་བུད་མེད་རྩོམ་པ་པོ་ཞིག་གི་བརྩམས་ཆོས་སུ་འདོད་པའི་སྐོར་ཤིན་ཏུ་མང་བ་ཡིན་ཚེ་མི་མང་གི་གླེང་གཞི་དེ་བརྩམས་ཆོས་ཀྱི་དཔྱད་པ་ལས་བརྒལ་ནས་རྩོམ་པ་པོའི་སྒེར་གྱི་འཚོ་བའི་ཕྱོགས་ལ་ཤོར་འགྲོ་བར་མ་ཟད།ཐ་ན་དེའི་ཀུན་སྤྱོད་ལེགས་མིན་གྱི་ཕྱོགས་ལའང་འོལ་ཚོད་ཀྱིས་སྐད་ཆ་མང་པོ་བཤད་སྲིད།ལོ་འདི་གར་མོའུ་ཙི་མིས་མོ་རང་གི་འདོད་པ་ལྟར་གཏམ་རྗོད་པའི་རྒྱུན་བསྐྱངས་པ་རེད་ལ་དེ་འདྲ་ཐུབ་མཁན་ཧ་ཅང་དཀོན།འོན་ཀྱང་རྒྱུན་བསྐྱངས་པ་དེའི་རྐྱེན་པས་མོས་དཀའ་སྡུག་ཀྱང་མང་པོ་མྱངས་ཡོད།མོ་ནི་ནམ་ཡངགཞན་རྣམས་ཧ་ལས་ཤིང་ཧང་སང་བརབྱེད་པའི་མི་ཉུང་གྲས་སུ་གཏོགས།